CELEX: C2004/273/60
Language: hu
Date: 2004-11-06 00:00:00
Title: T-320/04. sz. ügy: Triantafyllia Dionyssopoulou által az Európai Unió Tanácsa ellen 2004. július 30-án benyújtott kereset

6.11.2004   
            
            
               HU
            
            
               Az Európai Unió Hivatalos Lapja
            
            
               C 273/30
            
         Triantafyllia Dionyssopoulou által az Európai Unió Tanácsa ellen 2004. július 30-án benyújtott kereset
   (T-320/04. sz. ügy)
   (2004/C 273/60)
   Az eljárás nyelve: francia
   Triantafyllia Dionyssopoulou, lakóhely: Norwich Norfolk (Egyesült Királyság), képviseli: Claude Quackels ügyvéd, 2004. július 30-án keresetet nyújtott be az Európai Közösségek Elsőfokú Bíróságához az Európai Unió Tanácsa ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a 2003. december 12-én kézbesített határozatot, amelyben nyugdíjának kiszámítására a Görögországra vonatkozó súlyozott együttható alkalmazását írta elő;
            
         
               —
            
            
               biztosítsa a felperes számára, hogy 2003. november 1-jétől nyugdíjára az Egyesült Királyságra vonatkozó súlyozott együtthatót alkalmazzák;
            
         
               —
            
            
               kötelezze a Tanácsot, hogy fizessen meg a felperes részére vagyoni és nem vagyoni kártérítés címén méltányosan 20 000 euróban meghatározott összeget, fenntartva a jogot annak 50 000 euróra történő felemelésére az eljárás során;
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   Jelen ügy felperese, egy rokkantsági nyugdíjban részesülő korábbi közösségi tisztviselő, a közigazgatási hatóság azon határozatát kifogásolja, amelyben e nyugdíjra az Egyesült Királyságban alkalmazandó együttható helyett a Görögországra vonatkozó súlyozott együttható alkalmazását írta elő.
   E tekintetben kifejti, hogy e súlyozott együttható alkalmazására lett volna jogosult, mivel lakóhelye e tagállamban volt, valamint, hogy a jelen jogvita tárgyát képező elutasítás törvénytelen, mivel nincs tekintettel az egyenlő bánásmód, a bizalomvédelem és a gondos ügyintézés elvére.
   A megtámadott határozat mindezeken felül nyilvánvaló mérlegelési hibán alapul.